Польшча застаецца для Беларусі адным з найважнейшых гандлёвых партнёраў на заходнім напрамку. Нават нягледзячы на некаторае зніжэнне тавараабароту летась, гэты паказчык выглядае значна — 1,8 мільярда долараў. Толькі за адзін год польскія кампаніі інвеставалі ў беларускую эканоміку амаль 200 мільёнаў долараў. У Беларусі дзейнічае больш за 350 прадпрыемстваў з польскім капіталам, а ў Польшчы — амаль два дзясяткі прадстаўніцтваў буйных беларускіх кампаній. Канкрэтныя прапановы па павелічэнні тавараабароту плануецца абмеркаваць улетку на пасяджэнні міжурадавай камісіі. Гэта асабліва актуальна ў плане транзітнай прывабнасці нашых дзяржаў, якія злучаюць рынкі краін ЕС і Еўразійскага эканамічнага саюза. Чаму б не выкарыстаць гэты фактар для пашырэння эканамічнага партнёрства, стварэння новых сумесных праектаў у сферы лагістыкі і сацыяльнай інфраструктуры?